KOMISSION ASETUS (EY) N:o 2201/94, annettu 9 päivänä syyskuuta 1994, sokerialan B-maksun enimmäismäärän tarkistamisesta ja B-juurikkaan vähimmäishinnan muuttamisesta markkinointivuoden 1994/1995 osalta



Virallinen lehti nro L 236 , 10/09/1994 s. 0009 - 0010

Suomenk. erityispainos Alue 3 Nide 61 s. 0032

Ruotsink. erityispainos Alue 3 Nide 61 s. 0032



KOMISSION ASETUS (EY) N:o 2201/94, annettu 9 päivänä syyskuuta 1994, sokerialan B-maksun enimmäismäärän tarkistamisesta ja B-juurikkaan vähimmäishinnan muuttamisesta markkinointivuoden 1994/1995 osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (EY) N:o 133/94(2), ja erityisesti sen 28 artiklan 8 kohdan toisen ja kolmannen luetelmakohdan, sekä katsoo, että asetuksen (ETY) N:o 1785/81 28 artiklan 3 ja 4 kohdassa säädetään, että yhteisön sokerin ylijäämiä koskevista vientisitoumuksista tuloksena olevat tappiot on katettava A- ja B-sokerin ja A- ja B-isoglukoosin määriltä tiettyjen enimmäismäärien rajoissa perittävillä tuotantomaksuilla, asetuksen (ETY) N:o 1785/81 28 artiklan 5 kohdassa säädetään, että kun meneillään olevan markkinointivuoden ennakoitavissa oleva kokonaistappio on vaarassa muodostua niin suureksi, ettei sitä ole mahdollista kattaa perustuotantomaksusta ja B-maksusta, joiden enimmäismäärät ovat vastaavasti 2 prosenttia ja 30 prosenttia kyseiseksi markkinointivuodeksi vahvistetusta valkoisen sokerin interventiohinnasta, odotettavissa olevilla tuloilla, B-maksun enimmäisprosenttimäärää on tarkistettava siltä osin, kuin se on tarpeen kyseisen kokonaistappion kattamiseksi ilman, että se kuitenkaan ylittää 37,5 prosenttia, markkinointivuoden 1994/1995 osalta perittävistä maksuista ennen tarkistusta saataviksi ennakoitavat tulot jäävät pienemmiksi kuin summa, joka saadaan, kun vietävä ylijäämä kerrotaan keskimääräisellä tappiolla; tämän vuoksi on tällä hetkellä käytettävissä olevien tietojen perusteella tarpeen korottaa B-maksun enimmäismäärä markkinointivuoden 1994/1995 osalta kyseiseen 37,5 prosenttiin valkoisen sokerin interventiohinnasta, asetuksen (ETY) N:o 1785/81 5 artiklan 2 kohdan toisessa alakohdassa säädetään, että jollei saman asetuksen 28 artiklan soveltamisesta muuta johdu, B-juurikkaan vähimmäishinta on 68 prosenttia juurikkaan perushinnasta; edellä mainitun asetuksen 28 artiklan 5 kohdassa säädetään, että B-maksun meneillään olevaksi markkinointivuodeksi tarkistettu enimmäismäärä on vahvistettava ennen saman markkinointivuoden syyskuun 15 päivää samoin kuin neuvoston asetuksessa (EY) N:o 1874/94(3) markkinointivuodeksi 1994/1995 vahvistetun B-juurikkaan vähimmäishinnan vastaava muutos, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korotetaan asetuksen (ETY) N:o 1785/81 28 artiklan 4 kohdan ensimmäisessä luetelmakohdassa tarkoitettu enimmäismäärä markkinointivuoden 1994/1995 osalta 37,5 prosenttiin kyseiseksi markkinointivuodeksi vahvistetusta valkoisen sokerin interventiohinnasta. 2. Asetuksen (ETY) N:o 1785/81 5 artiklan 2 kohdan toisessa alakohdassa tarkoitettu B-juurikkaan vähimmäishinta on markkinointivuoden 1994/1995 osalta 60,5 prosenttia kyseiseksi markkinointivuodeksi vahvistetusta juurikkaan perushinnasta. 2 artikla B-juurikkaan asetuksen (ETY) N:o 1785/81 28 artiklan 5 kohdan mukaisesti tarkistetuksi vähimmäishinnaksi markkinointivuonna 1994/1995 vahvistetaan 23,89 ecua tonnilta. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1994. Komission puolesta René STEICHEN Komission jäsen (1) EYVL N:o L 177, 1.7.1981, s. 4 (2) EYVL N:o L 22, 27.1.1994, s. 7 (3) EYVL N:o L 197, 30.7.1994, s. 12